Det er meget individuelt, hvor længe en dyne holder. Det kommer både an på dynens kvalitet, hvor meget du sveder om natten og hvor godt du passer på den. Generelt holder en dyne omkring 5-10 år. Hvis du ryster din dyne hver dag og vasker den en gang om året, kan dynen holde længere. Er din dyne begyndt at blive gullig og stadig er klumpet og flad efter en tur i tørretumbleren, bør du overveje at skifte den.